sée à Jésus-Christ nostre Seigneur, il est bien certain qu'elle 

 eust eu la responce qu'il feist à la mère des enffans de Zébédée : 

 « Nescitis quid petatis ». 



Ainsi, Messieurs, pour retourner à mon propos, je mes au 

 jugement de voz prudence et équité laquelle des deux parties 

 a plus de raison, ou mesdictz sieurs l'administrateur et de cha- 

 pitre de m'avoir ainsi promeu après l'approbation de mes offices 

 et services, ou mes adversaires qui, bien sai chant la vérité de 

 ce que j'ay dict et desquelz j'ay le tesmoignage, ne veullent 

 point que tout ce que j'ay allégué, bien qu'il soit véritable, 

 vienne en conte, mais plustost leurs calumnies et faulses déla- 

 tions, comme si les princes debvoient s'arrester plustost à ce 

 que l'on diroit incertainement avoir esté faict hors leurs juris- 

 diction et païs, que de peser ce que constamment auroit esté 

 faict rière eux. 



Et affîn, Messieurs, que vous soyez certains de la vérité de 

 tout ce que j'ay mis en avant, j'ay les tesmoingnages faisant foy 

 de cela, tant dudict chapitre, des sénat et peuple de la cité (1), 

 que des aultres églises et monastère dudict lieu. Et quant il 

 seroit besoing l'avoir de tous unanimement, soit du conté, soit 

 de ladicte cité, excepté aulcungs partisans de mesdicts adver- 

 saires, je suis certain que tous aussi voluntiers le me donne- 

 roient comme je le requerroiz et vouldrois, pour plus grand 

 ecclaircissement de la vérité. Qu'il pleust à Sa Majesté com- 

 mectre bons personnaiges pour enquérir au pays de la vie de 

 moy et du promoteur de ceste querelle, mesmement aux lieux 

 où tous deux avons verser, et lors verret-l'on qui gaigneroit 

 l'avantaige. Je n'ose pas affermer que le nombre de ceulx quîl 

 diroit bien de moy se treuva si grand que celluy de ceulx qui! 

 se plaindroient de luy ; mais bien me tien-je seur que pour ung 



(1) Attestation donnée, par la municipalité de Besancon, au chanoine 

 François Richardot, voulant aller à Rome pour y être pourvu de l'état de 

 sufïragant. Ce chanoine, qui est en outre prévôt de l'église de Champlitte, 

 réside depuis plus de neuf ans dans le district capitulaire de la ville de 

 Besançon : ses prédications et lectures publiques de théologie n'ont cessé 

 de contribuer à l'érudition du peuple et au maintien de la foi catholique 

 dans la cité ; il est grandement loué, estimé et désiré de tous comme évêque 

 auxiliaire du diocèse. (Délibération municipale du 14 septembre 155i.) 



